— Складана сказаць, бо практыка беларускай судавытворчасці і следства паказвае, што гучныя справы ў любым выпадку да суда даводзяць. Але тое, што зараз адбываецца, — гэта дэманстрацыя таго, што няма зусім ніякай доказнай базы. Калі б было хоць нешта, за што можна зачапіцца, то на волю хлопцаў не выпусцілі б. Але нельга прагназаваць, што будзе са справай далей. Улады патрапілі ў патавую сітуацыю. Што б яны ні рабілі, гэта будзе паказваць, наколькі фальсіфікавана справа і якімі метадамі рабілася. Таму, напэўна, думаюць, як прыгожа выйсці са становішча, у якое самі сябе загналі. З аднаго боку, трэба даводзіць справу да суда, а з іншага яны разумеюць, што ў такім выпадку трэба будзе паказваць абсурднасць справы.